Proiect

**GUVERNUL REPUBLICII MOLDOVA**

**HOTĂRÂRE nr. \_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2024**

**Chișinău**

**Cu privire la alocarea mijloacelor financiare**

**(pentru asigurarea punctelor de reabilitare pe timp de caniculă**

**cu apă potabilă)**

--------------------------------------------------------------------------------------------

În temeiul art. 19 lit. g) și art. 36 alin. (1) lit. a) din Legea finanțelor publice și responsabilității bugetar-fiscale nr. 181/2014 (Monitorul Oficial al Republicii Moldova, 2014, nr. 223-230, art. 519), cu modificările ulterioare, Guvernul

HOTĂRĂȘTE:

1. Se pune în sarcina Inspectoratului General pentru Situații de Urgență al Ministerului Afacerilor Interne, începând cu 08.07.2024, organizarea și asigurarea activității pe teritoriul Republicii Moldova a punctelor de reabilitare a populației pe perioada acțiunii codului „Galben” de avertizare meteorologică a fenomenului „Caniculă”, emis pe perioada de 08.07.2024 – 18.07.2024.

2. Se alocă Ministerului Afacerilor Interne, din fondul de rezervă al Guvernului mijloace financiare în sumă de 251,6 mii lei, pentru acoperirea cheltuielilor Inspectoratului General pentru Situații de Urgență legate de executarea punctului 1 din prezenta hotărâre, conform anexei.

3. Ministerul Finanțelor va finanța cheltuielile menționate la punctul 1 pe măsura prezentării documentelor confirmative, iar Ministerul Afacerilor Interne va asigura reflectarea conformă a acestora.

4. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru DORIN RECEAN**

Contrasemnează:

Ministrul afacerilor interne Adrian Efros

Ministrul finanțelor Petru Rotaru

|  |
| --- |
|  |